
A magyarországi pálinkaturizmus születése és perspektívái

Tudományos pályamunkámat a magyar pálinka vizsgálata a hazai illetve a nemzetközi turizmusban elfoglalt helye szerint írom. Elsősorban 2002-től kezdődően, amikor is a pálinka „újjáéledt”.
Összefoglalóan írok a nagyobb pálinkamanufaktúrák áldásos tevékenységéről, amelyben pályázati forrásokból és önerőből próbálják a minőségi pálinka hírnevét még jobban öregbíteni és a folyamatos innovációiknak hála, ez eddig sikeresen működik. Emellett még a Pálinka Lovagrend, Pálinka Nemzeti Tanács és más egyéb kisebb szervezetek ismertetése, akik ugyanezen munkálkodnak.
Szó lesz még a pálinka köré szervezett kisebb-nagyobb fesztiválokról, vendéglátóhelyek egyre szélesebb körű párlatkínálatáról, a manufaktúrák kóstolóházairól, amelyek a turizmushoz mind hozzátesznek. Eredetvédett pálinkáink nemzeti és európai közösségi térnyeréséről felvéve a versenyt más nemzetek párlataival.
Külön részben térek ki az állam és az Európai Unió vidékfejlesztési hajlandóságára. Mennyiben változott meg a piaci kereslet és kínálatot a válság hatására, illetve a 2010-es évben meghozott pálinka- és adótörvények, illetve mekkora multiplikációt képes előidézni a pálinkaturizmus.
Kutatásomban szakkönyvekre, saját tapasztalatokra támaszkodtam. Az áttekinthetőség érdekében táblázatokat, diagramokat és képeket használtam.
Pályamunkám zárásaként összegzem, hogy hova is tart a magyar pálinka, lehet e belőle világcikk, és ehhez milyen fejlődést kell elérnie. 



